ગુજરાતીઓ વ્યાયામ કરવા જિમ્નેયશયમમાં જાય અને પછી બહાર આવીને વડાપાંઉ, ગાંઠિયા, ફાફડાનો નાસ્તો કરે. જિમ્નેશિયમના વ્યાપારીકરણવાળાં ઉપકરણોથી ફિટનેસ નથી. સ્ટ્રેચિંગ, જોગિંગ, સ્વિમિંગ કે સખત એક્સરસાઇઝ કરો ત્યારે તમારા લોહીના પ્રવાહમાં પ્રાણવાયુનો સંચાર ધોધની માફક થાય છે. એ પ્રાણવાયુ તમારા શરીરમાંના લાખો કોષોને પુષ્ટિ આપે છે. વ્યાયામને કારણે શ્વાસની ગતિ વધે છે, પ્રાણવાયુનો પુરવઠો વીસ ગણો વધે એથી લોહીમાંનો કચરો સાફ થાય છે. હાડકાંને મસાજ થાય છે. અને તેમાં એવા રક્તકણો પેદા થાય છે જે લોહીને તંદુરસ્ત બનાવે છે. વ્યાયામથી શરીરસૌષ્ઠવ વધવાથી સારા દેખાવને કારણે શરમ નહીં આવે. તમે જ તમારા શરીરને રિસ્પેક્ટ આપશો.